|  |
| --- |
| **Euskararen arauak eta erabilerak 2019-2020**  **16. ariketa**.Estilo zaindua |

Eguna: 2019/12/03

Izen-abizenak: Andoni Iguaran

**Zuzendu honako esaldi hauek, estilo zaindurako aholkuak kontuan izanik.**

1. Azken urteetan, gazte askok zailtasunak dituzte beraien arazoak zein emozioak kudeatzeko, psikologo eta psikiatren beharra areagotuz.

Azken urteetan, gazte askok zailtasunak dituzte beraien arazoak zein emozioak kudeatzeko; ondorioz, psikologo eta psikiatren beharra areagotu da.

1. Lortu behar dugu ulertzea garrantzitsua dela nerabeek modu adimentsu batean sentitzea.

Lortu behar dugu ulertzea garrantzitsua dela nerabeek modu adimentsuan sentitzea.

1. Batzuek aldeko jarrera duten bitartean, besteek erabat gaitzesten dute jokaera hori.

Batzuek aldeko jarrera dute, besteek, berriz, erabat gaitzesten dute jokaera hori.

1. Hainbat ikuspegi eta teoria ezberdin garatu dira historian zehar korronte horren baitan.

Hainbat ikuspegi eta teoria garatu dira historian zehar korronte horren baitan.

1. Ez ahaztu ipuina tresna bat izan daitekeela beldurrak modu natural eta osasuntsu batean lantzeko.

Ez ahaztu ipuina tresna izan daitekeela beldurrak modu natural eta osasuntsuan lantzeko.

1. Ekaitza bortitza izan zen kalte handiak eraginez.

Ekaitza bortitza izan zen eta kalte handiak eragin zituen.

1. Hori modu objektibo batean ebaluatuko du azterketa baten bidez.

Hori modu objektiboan ebaluatuko du azterketaren bidez.

KONTSIDERATU

1. Horrez gain, 27ko belaunaldiko idazletzat hartu izan da.
2. Azken biak *inteligentzia emozional* kontzeptuaren oinarria osatzen duten terminotzat jo dira.
3. Eskola tradizionalean, haurra adimentsutzat jotzen zuten.

EMAN

1. Ezinbestekoa da faktore hauek guztiak betetzea jolasaren funtzio hezitzailea gerta dadin. / izan dezan
2. Orain, lehen ez bezala, produkzioak eta kapital-mugimenduak mundu osoan izaten dira, lurra unitate moduan hartuz.

BEZALA

1. Freud edo Nietzscheren gisako autoreak izan ziren gidari.
2. Artikuluak aukeratzeko *ama, seme-alabak, depresioa, eraginak* eta antzeko hitzak erabili dira.
3. Bazterketa-irizpide gisa, nerabeak ziren amen ikerketak azterketatik kendu genituen.
4. Archer eta Brownek (1989) hiru osagai nagusiko portaera modura definitu zuten agresioa.
5. Lanbidearen izaera maskulinizatua eta, beraz, neutraltasunaren / neutraltasunik ezaren diskurtsoa identifikatu da azpigai gisa.

BURUTU

1. Estereotipoen gaian, gizon eta emakumeen arteko ezberdintasunaren / ezberdintasunik ezaren diskurtsoaren araberako kategorizazioa egin da.
2. Argitaratu diren emaitzak kontuan harturik, ikerketa hau egin den testuingurua ere aintzat hartzekoa da.

SUPOSATU

1. Gaixoari ikusten lagundu beharko genioke, zulo batean sartzeko arriskua dagoela eta zulo horretan sartzeak bizitzen ez jarraitzea dakarrela.
2. Azken batean, behartuta aurkitzen garenean bakarrik aldatzen gara. Aldaketak beti ahalegin garrantzitsua dakar.
3. Estatusa sortzearen prozesuak ezaugarri kooperatiboak ditu, eta igurikimenak partekatuak eta egonkorrak direla pentsatzekoa da.